My skildklier het vergroot. Help asb. | Health24
My skildklier het vergroot. Help asb.
HELP ASB -Ek is 55jaar, hoë cholestrol - 8.1 en gebruik CRESTOR 5mg en het `n onderaktiwe skildkliier, wat ook nou vergroot is. Ek word tans behandel deur `n homeopaat vir onderaktiwe skildklier en ook met dopamien, serotonien, pregnanoloon vir lae hormoon vlakke - estrogeen ens. Ek is ook insulien weerstandig, oorgewig, depressief, altyd moeg, brein reageer nie meer so flink,altyd moeg, buierig, alhoewel die laaste tyd is ek totaal afgestomp, het geweldige stres a g v werk, en ook emosionele spanning in ons gesin. Ek is 161 cm lank en weeg sommige dae 79kg, die volgende dag 82kg. Ek moet dringend ten minste 10% van my gewig afskud. Kan jy mt help met `n eetplan asb.
Omdat jy so 'n komplekse siektebeeld het, is dit essensieel dat jy 'n geregistreerde dieetkundige moet spreek aangesien die dieetkundige 'n individuele dieetvoorskrif vir jou sal moet opstel wat al jou probleme in ag neem. Dit is nie iets wat ek vir jou oor die Internet kan doen nie. Besoek die Assosiasie vir Dieetkunde in SA se Webwerf by: www.dietetics.co.za en kliek op 'Private Practising' om 'n dieetkundige in jou gebied te vind. Ek sal ook aanbeveel dat jy liewer 'n Endokrinoloog vir jou onderaktiewe skildklier moet sien omdat dit Baie belangrik is dat jy skildklierhormoon-aanvullings soos Eltroxin moet gebruik. Die homeopatiese benadering verskaf nie vir jou die hormoon nie, maar prikkel jou skildklier tot so 'n mate dat dit vergroot. Jy sal moontlik die vergrote deel van jou skildklier moet laat verwyder om addisionele komplikasies te vermy. Vra hou huisarts om jou so gou as moontlik na 'n Endokrinoloog te verwys.